नखोन रात्चासीमा प्रान्त
नखोन रात्चासीमा थाईलैण्ड का एक प्रान्त है, जो कभी-कभी खोरात भी कहलाता है। यह देश के पूर्वोत्तरी भाग (ईसान क्षेत्र) में स्थित है और खोरात पठार के पश्चिमी भाग पर फैला हुआ है। यह क्षेत्रफल और जनसंख्या दोनों के आधार पर थाईलैण्ड का सबसे बड़ा प्रान्त है। यह कम्बोडिया के समीप है (हालाँकि उस देश से सीमावर्ती नहीं है) और ऐतिहासिक रूप से ख्मेर संस्कृति से बहुत प्रभावित रहा है।